**Za sve fakultete Univerziteta Don Nezbit**

 **VAŽNO OBAVEŠTENJE**

 Poštovane kolege,

Dana 17.12.2016. (subota), na repertoaru Pozorišta ***PINOKIO***, daje se interesantna i veoma zabavna predstava *I živeli su srećno*... Molim zainteresovane kolege, kao i sve vaše prijatelje koje bi želeli da povedete sa sobom, da dođu u subotu – predstava je od 20h, a cena karte uz obavezan indeks Univerziteta Džon Nezbit je za vas, samo 250 dinara. Veoma povoljno, zahvaljujući našoj saradnji sa ovim skoro renoviranim teatrom.

**Pozorište lutaka "Pinokio"**
Goce Delčeva 1, 11070 Novi Beograd, Srbija

**… I ŽIVELI SU SREĆNO…** učestvuju:

**STRAHINjA BLAŽIĆ**

Završio glumu u klasi Dragana Petrovića na Fakultetu dramskih umetnosti.

Igrao naslovnu ulogu u filmu Darka Bajića „Bićemo prvaci sveta“ ,za koju je dobio nagradu u Nišu za najboljeg debitanta. Dobitnik je povelje Danilo Lazović za najboljeg govornika poezije. Trenutno ga možemo gledati u predstavama u Ateljeu 212 i u UK Vuk.

 **MIHAJLO JOVANOVIĆ**

Završio glumu u klasi Dragana Petrovića na Fakultetu dramskih umetnosti.

Do sada se ostvario u ulogama u pozorištima Atelje 212, Boško Buha i Pozorištance „Puž“.

Igrao je u filmu „Branio sam Mladu Bosnu“ i serijama: „Čizmaši“ i „Andrija i Anđelka“.

 **ĐORĐE STOJKOVIĆ**

Završio glumu u klasi Dragana Petrovića na Fakultetu dramskih umetnosti.

Trenutno igra u predstavama u pozorištu Atelje 212: „Ožalošćena porodica“ i „Ćelava pevačica“, u Pozorištu na Terazijama: mjuzikl „Sweet Charity“, u pozorištu Boško Buha: Magareće godine i Zvezdarski vitez. U Pozorištu lutaka „Pinokio“ glumi u predstavi „Baš Čelik“. Na malim i velikim ekranima smo ga gledali u serijama „Komšije“, „Andrija i Anđelka“, „Čizmaši“ i „Vojna akademija 3“.

 **VUČIĆ PEROVIĆ**

Završio glumu u klasi Dragana Petrovića na Fakultetu dramskih umetnosti.

Na malim ekranima ga možemo gledati u seriji „Sinđelići“ kao i u filmu „Branio sam Mladu Bosnu“.

 

**UZ KULTURU JE SVE BOLJE**

 Srdačan pozdrav

 Doc.dr Snežana Berić